stanford-oval/wikipedia huggingface dataset:
Tama (1920)

| Tama / 多摩 |
| --- | --- |
 Tama

Aluksen vaiheet
Rakentaja:  Mitsubishi, Nagasaki
Kölinlasku:  10. elokuuta 1918
Laskettu vesille:  10. helmikuuta 1920
Palveluskäyttöön:  29. tammikuuta 1921
Poistui palveluskäytöstä:  upotettu 25. lokakuuta 1944
Tekniset tiedot
Uppouma:  5 588 t (standardi) 5 926 t (kuormattu)
Pituus:  158,6 m (vesiraja) 162,1 m (kokonaispituus)
Leveys:  14,2 m
Syväys:  4,8 m
Koneteho:  90 000 shp
Nopeus:  36 solmua
Miehistöä:  450
Aseistus
Aseistus:  7 x 140 mm/50 type 3 -tykkiä 2 x 80 mm/40 type 3 -ilmatorjuntatykkiä 8 x 533 mm torpedoputkea 58 x miinaa
Tama (jap. 多摩) oli Keisarillisen Japanin laivaston Kuma-luokan kevyt risteilijä toisessa maailmansodassa.
Valmistus

Alus tilattiin Mitsubishin Nagasakin telakalta, missä köli laskettiin 10. elokuuta 1918. Alus laskettiin vesille 10. helmikuuta 1920 ja otettiin palvelukseen 29. tammikuuta 1921.
Palvelus

Alus upotettiin 25. lokakuuta 1944.
Rikkinäinen puhelin

Rikkinäinen puhelin, juoruämmä tai juoru on lasten seuraleikki. Leikkijät kokoontuvat riviin tai jonoon, ja toisessa päässä oleva kuiskaa haluamansa viestin seuraavalle. Tämä kuiskaa sen eteenpäin, kunnes päästään rivin tai jonon loppuun. Lopuksi viimeinen kertoo, mitä hän kuuli, ja ensimmäinen paljastaa liikkeelle laskemansa viestin. Usein viesti on muuttunut matkan varrella huomattavasti.
Rikkinäinen puhelin -leikin ideoilla on joskus myös merkitystä kokeellisessa peliteoriassa ja taloustieteessä, jossa samaa ideaa käytetään mallinnettaessa informaation kulkua ihmisten välillä.
Telgte

| Telgte |
| --- | --- |
 Telgten vanhaakaupunkia Emsin varrella
 vaakuna
 Telgte
 Koordinaatit: 51°59′N, 7°47′E 
Valtio:  Saksa
Osavaltio:  Nordrhein-Westfalen
Piirikunta:  Warendorfin piirikunta
Pinta-ala:  
 – Kokonaispinta-ala:  90,9 km²
Korkeus:  54 m
Väkiluku (2021):  19 962
 – Väestötiheys:  220 as./km²
Postinumero:  48291
Suuntanumero(t):  02504
 
 www.telgte.de 
Infobox OKVirheellinen NIMI-arvo: 
Telgten sijainti Warendorfin piirikunnassa. Pienemmässä kuvassa piirikunnan sijainti Nordrhein-Westfalenin osavaltiossa.
Telgte on kaupunki Nordrhein-Westfalenin osavaltiossa läntisessä Saksassa. Se sijaitsee Ems-joen varrella noin 12 kilometriä Münsteristä itään.
Maantiede

Telgte sijaitsee Nordrhein-Westfalenin pohjoisosassa noin 110 kilometriä Düsseldorfista koilliseen. Etäisyys Hampurista on noin 230 kilometriä lounaaseen, maanteitse noin 280 kilometriä.
Telgte osa-alueet ovat varsinainen Telgte, Westbevern ja Vadrup. Westbevern oli aiemmin itsenäinen maalaiskunta, se liitettiin Telgteen 1975. Vadrup muodostaa Westbevernin luoteisosan.
Historia

Telgten juuret ulottuvat varhaiskeskiaikaan. Kaupunki alkoi kasvaa historiallisten kauppareittien risteykseen paikalle, jossa Ems-joki oli helppo ylittää. Telgte sai kaupunkioikeudet 1238 ja sen ympäri rakennettiin puolustusmuuri, joka purettiin seitsenvuotisen sodan jälkeen 1760-luvulla. Kaupunki paloi vuosina 1393, 1500 ja 1739. Rutto tappoi noin puolet kaupungin väestöstä 1500-luvun lopulla. Telgte teollistui 1800-luvulla ja se sai rautatieyhteyden 1880-luvulla.
Telgten arvorakennuksia (Baudenkmal) ovat muun muassa Marienkapelle (1654–1657) ja goottilainen hallikirkko St. Clemens 1500-luvulta. Historiallisia ristikkotaloja on runsaasti. Telgtessä on myös Baumdenkmal: isolehtilehmus Marienlinde, joka oli 2000-luvun alussa noin 750 vuotta vanha.
Telgtellä on huomattava osa Günter Grassin teoksessa Das Treffen in Telgte (1979).
Talous ja liikenne

Telgten merkittäviä elinkeinoja ovat terveydenhuolto, metallinjalostus ja viestintäelektroniikka.. Telgten rautatieasema, Station Telgte, sijaitsee rataosuudella Münster–Rheda-Wiedenbrück. Maantieliikenteen tärkeimmät väylät ovat Bundesstraße 64 ja Bundesstraße 51.
Aiheesta muualla

Telgte, Nordrhein-Westfalen, Saksa — Sunrise, Sunset, and Daylength
Wikimedia Commonsissa on kuvia tai muita tiedostoja aiheesta .
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Telgte
Marienlinde
Käännös suomeksi
Rosnell

Rosnell on sukunimi, joka on muun muassa seuraavilla suomalaisilla henkilöillä:
Esko Rosnell (1943−2009), rumpali
Irma Rosnell (1927−2022), poliitikko ja kansanedustaja (SKDL, Deva, SKP)
| --- | --- |
: Tällä täsmennyssivulla luetellaan henkilöitä, joilla on sama sukunimi.
Teknologiajätit

Teknologiajättien logot: Google, Amazon, Apple, Meta, and Microsoft.
Teknologiajätit tai digijätit on joukko informaatioteknologian alan yrityksiä Yhdysvalloissa, joihin nykymuodossaan lukeutuu Alphabet (Google), Amazon, Apple, Meta (Facebook) ja Microsoft. Joskus yrityksistä käytetään myös englanninkielistä nimitystä Big Four tai Big Five, viitaten yhtiöiden lukumäärään. Teknologiajätit kuuluvat markkina-arvoltaan maailman arvokkaimpiin yrityksiin. Teknologiajätit ovat johtavassa asemassa monella teknologian alalla, kuten verkkomainonnassa, verkkokaupassa, tekoälyssä, sosiaalisessa mediassa, pilvipalveluissa, älylaitteissa, viihde-elektroniikassa ja suoratoistopalveluissa.
Laajemmassa määritelmässä teknologiajätteihin luetaan myös yrityksiä kuten Tesla, Twitter ja Netflix.
Kiinan teknologiateollisuuden neljä suurta teknologiajättiä ovat Tencent, Baidu, Alibaba Group, ja Xiaomi.
Suomen suurimmiksi teknologiajäteiksi voi nimetä mm. Nokian, TietoEvryn, Elisan ja Supercellin.
Teknologiajättien valta-asemaa on kritisoitu ja niiden vaikutusvaltaa on verrattu jopa valtioihin.
Red Bull Junior Team

Red Bull Junior Team -logo
Akatemian kirkkaimpiin helmiin kuuluva Sebastian Vettel vuonna 2006
Red Bull Junior Team on Red Bullin nuorien kilpa-autoilijoiden kehitysohjelma, jolla pyritään löytämään ja kasvattamaan uusia lahjakkuuksia. Se perustettiin vuonna 2001.
Akatemian kautta Red Bull saa kuljettajat Formula 1 -talleilleen. Päätalli Red Bull Racingin kuljettajat aloittavat Alpha Tauri -tallissa, josta heidät myöhemmin nostetaan mahdollisesti ylös. Akatemiakuljettajat toimivat myös virallisesti tallien testi- ja varakuljettajina.
Ensimmäinen ohjelman kautta F1-sarjaan noussut kuljettaja oli Christian Klien, joka sai paikan Jaguarilta kaudella 2004. Red Bull osti kyseisen tallin Fordilta vuotta myöhemmin, ja nimesi sen Red Bull Racingiksi. Vuotta myöhemmin Red Bull osti Minardi-tallin junioritallikseen, ja nimesi sen Scuderia Toro Rossoksi. Tallin nimi muuttui AlphaTauriksi kaudeksi 2020.
Nykyiset kuljettajat

| Kuljettaja | Vuodet | Nyk>  sarja |
| --- | --- | --- |
|  Dennis Hauger | 2018– | FIA Formula 2 Championship |
|  Jonny Edgar | 2018– | FIA Formula 3 Championship |
|  Liam Lawson | 2019– | FIA Formula 2 Championship |
|  Jehan Daruvala | 2020– | FIA Formula 2 Championship |
|  Jak Crawford | 2020– | FIA Formula 3 Championship |
|  Ayumu Iwasa | 2021– | FIA Formula 2 Championship |
|  Isack Hadjar | 2022– | FIA Formula 3 Championship |
|  Souta Arao | 2022– | Ranskan Formula 4 |
|  Yuto Nomura | 2022– | Ranskan Formula 4 |
|  Ren Sato | 2022– | Super Formula |
|  Enzo Fittipaldi | 2023– | FIA Formula 2 Championship |
|  Zane Maloney | 2023– | FIA Formula 2 Championship |
Formula 1 -sarjaan nousseet

Yhteensä Red Bull Junior Team on tuottanut Red Bullin talleille 11 F1-kuljettajaa vuoteen 2016 mennessä. Lisäksi akatemiassa olleista kuljettajista muissa talleissa F1:ssä ovat ajaneet Enrique Bernoldi, Karun Chandhok ja Patrick Friesacher.
| Kuljettaja | Akatemiassa | F1:ssä | Nykyinen talli | Muuta |
| --- | --- | --- | --- | --- |
|  Yuki Tsunoda | 2019–2020 | 2021– | AlphaTauri | Ensimmäinen 2000-luvulla syntynyt Formula 1 ajanut kuljettaja. |
|  Alexander Albon | 2012 | 2019– | Red Bull |  |
|  Pierre Gasly | 2014–2017 | 2017– | Alpha Tauri |  |
|  Max Verstappen | 2014–2016 | 2015– | Red Bull | F1-historian nuorin kuljettaja ja osakilpailuvoittaja |
|  Carlos Sainz Jr. | 2010–2014 | 2015– | Scuderia Ferrari |  |
|  Daniil Kvjat | 2010–2013 | 2014–2017, 2019–2020 | AlphaTauri |  |
|  Daniel Ricciardo | 2008–2011 | 2011– | McLaren | Debytoi HRT F1 -tallissa |
|  Jean-Éric Vergne | 2008–2011 | 2012–2014 | Formula E |  |
|  Sébastien Buemi | 2007–2008 | 2009–2011 | Formula E |  |
|  Jaime Alguersuari | 2007–2009 | 2009–2011 |  | Debyytissään historian nuorin F1-kuljettaja |
|  Sebastian Vettel | 2001–2007 | 2007– | Aston Martin | Nelinkertainen maailmanmestari |
|  Scott Speed | 2003–2005 | 2006–2007 |  | Erotettiin kesken kauden |
|  Vitantonio Liuzzi | 2010–2013 | 2005–2007, 2009–2011 |  |  |
|  Christian Klien | 2001–2003 | 2004–2006, 2010 |  | Ensimmäinen akatemian F1-kuljettaja |
Käännös suomeksi
Road to the Octagon

| Road to the Octagon Impaled Nazarene |
| --- | --- | --- |

Studioalbumin tiedot
 Äänitetty : heinäkuu 2010
 Studio : City Lights Studio
 Julkaistu: 20. marraskuuta 2010
 Tuottaja(t): Impaled Nazarene
 Tyylilaji: black metal
 Kesto: 33.30
 Levy-yhtiö: Osmose Productions
Impaled Nazarenen muut julkaisut
| Manifest 2007 | Road to the Octagon 2010 | Vigorous and Liberating Death 2013 |
Road to the Octagon on Impaled Nazarenen 11. albumi, joka julkaistiin 20. marraskuuta 2010 levymerkillä Osmose Productions. Aloituskappale ”Enlightenment Process” on julkaistu singlenä ja siitä on kuvattu musiikkivideo.
Kappaleet

Enlightenment Process – 2.19
The Day of Reckoning – 2.26
Corpses – 2.46
Under Attack – 2.45
Tentacles of the Octagon – 1.33
Reflect on this – 2.17
Convulsing Uncontrollably – 2.14
Cult of the Goat – 3.10
Gag Reflex – 3.01
The Plan – 2.00
Silent and Violent Type – 2.18
Execute Tapeworm Extermination – 2.11
Rhetoric Infernal – 4.24
Kokoonpano

Sluti666 – laulu
Tomi UG Ullgrén – kitara
Mikael "Arkki" Arnkil – bassokitara
Repe Misanthrope – rummut
Arvostelut

Imperiumi.net:
Inferno:
Kaaoszine: 8/10
Aiheesta muualla

Road to the Octagon Discogsissa. (englanniksi)
Albumi Road to the Octagon Encyclopaedia Metallum -sivustolla (englanniksi)
Impaled Nazarene
| --- | --- |
Studioalbumit:   Tol Cormpt Norz Norz Norz  Ugra-Karma  Suomi Finland Perkele  Latex Cult  Rapture  Nihil  Absence of War Does Not Mean Peace  All That You Fear  Pro Patria Finlandia  Manifest  Road to the Octagon  Vigorous and Liberating Death  Eight Headed Serpent 
EP:t:   Goat Perversion  Motörpenis  Die in Holland 
Kokoelmat:  Decade of Decadence
Livealbumit:  Death Comes in 26 Carefully Selected Pieces
Splitit:  Impaled Nazarene / Driller Killer
Demot:   Shemhamforash  Taog Eht Fo Htao Eht 
Singlet:   Satanic Masowhore  Sadogoat  Enlightenment Process  Die in Holland 
Videografia:   1999: Karmakeddon Warriors  1990–2012
Tasker H. Bliss

Tasker H. Bliss
Tasker Howard Bliss (31. joulukuuta 1853 Lewisburg, Pennsylvania – 9. marraskuuta 1930) oli yhdysvaltalainen kenraali, joka toimi maavoimien esikuntapäällikkönä ensimmäisen maailmansodan aikana. Bliss osallistui lisäksi Espanjan ja Yhdysvaltojen sotaan 1898–1902 ja toimi myöhemmin myös sotilaskuvernöörinä Filippiineillä.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Tam Lin

| Tam Lin> Tam-Lin |
| --- | --- |

Ohjaaja:  Roddy McDowall
Käsikirjoittaja:  William Spier
Perustuu:  Robert Burnsin runoon
Tuottaja:  Alan Ladd Jr. Stanley Mann
Säveltäjä:  Stanley Myers
Kuvaaja:  Billy Williams
Pääosat:  Ava Gardner Ian McShane
Valmistustiedot
Valmistusmaa:   Yhdistynyt kuningaskunta
Tuotantoyhtiö:  Commonwealth United Entertainment Winkast Film Productions
Levittäjä:  American International Pictures
Ensi-ilta:   joulukuussa 1970
Kesto:  106 minuuttia
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Tam Lin (engl. Tam-Lin; myös The Ballad of Tam-Lin; The Devil’s Woman; Yhdysvalloissa nimikkeenä The Devil’s Widow) on vuonna 1970 ensi-iltansa saanut Roddy McDowallin ohjaama brittiläinen kauhuelokuva, jonka pääosissa ovat Ava Gardner ja Ian McShane. Tam Lin kertoo ikääntyvästä mutta kauniista naisesta, joka pitää suihkuseurapiiriystävänsä nuorina noituuden, mustan magian, avulla. Tam Lin on ainoa Roddy McDowallin ohjaama elokuva.
Tam Lin perustuu Robert Burnsin perinteiseen skottirunoon The Ballad of Tam Lin (noin 1792), jonka pohjalta William Spier laati elokuvan käsikirjoituksen. Elokuvan tuottajina olivat Alan Ladd Jr. ja Stanley Mann. Tam Lin kuvattiin työnimellä Games and Toys Technicolor-elokuvausmenetelmällä Skotlannin Scottish Bordersin Peeblesin kylässä ja Englannin Buckinghamshiren Iverissä Pinewood Studiosilla heinä-lokakuussa 1969. Elokuvan tuotantoyhtiöinä olivat Commonwealth United Entertainment ja Winkast Film Productions.
Tam Lin sai ensi-iltansa Isossa-Britanniassa joulukuussa 1970 ja Yhdysvalloissa syyskuussa 1972. Elokuvan levityksestä vastasi Yhdysvalloissa American International Pictures. Tam Lin on julkaistu VHS:nä, DVD:nä ja Blu-raynä. VHS-julkaisu julkaistiin vuonna 1998 ja DVD- ja Blu-ray-julkaisut vuonna 2013.
Näyttelijät

| 0 | 1 | 2 |
| --- | --- | --- |
|  Ava Gardner  | … |  Michaela Cazaret   |
|  Ian McShane  | … |  Tom Lynn   |
|  Richard Wattis  | … |  Elroy   |
|  Cyril Cusack  | … |  kirkkoherra Julian Ainsley   |
|  Stephanie Beacham  | … |  Janet Ainsley   |
|  David Whitman  | … |  Oliver   |
|  Fabia Drake  | … |  neiti Gibson   |
|  Sinéad Cusack  | … |  Rose   |
|  Joanna Lumley  | … |  Georgia   |
|  Jenny Hanley  | … |  Caroline   |
|  Madeline Smith  | … |  Sue   |
Aiheesta muualla

Tam Lin Internet Movie Databasessa (englanniksi)
Tam Lin Elonet.
Tam Lin AllMoviessa. (englanniksi)
Tam Lin TCM Movie Databasessa (englanniksi)
Tasjan Tein

Tasjan Tein (s. 1938 Naukan, Siperia) on Magadanissa sijaitsevan Venäjän tiedeakatemian koillisessa tutkimuslaitoksessa työskentelevä antropologi. Hän oli mukana ryhmässä, joka suunnitteli Yhdysvaltojen ja Neuvostoliiton yhteistä luonnonpuistoa, joka ulottuisi Beringinsalmen molemmin puolin. Tein joutui 1960-luvulla karkotetuksi opettajaksi Wrangelinsaarelle ehdotettuaan sopimattomasti naukan-kansan palaamista alkuperäisille asuinsijoilleen.
Tein teki Wrangelinsaarella kaivauksia Nikolai Dikovin 1975 saaren etelärannikolta löytämällä paikalla Tsjortov Ovragilla (Чёртов овраг).
Tein valmistui opettajaksi 1964 ja omistautui oman kansansa jupikien tutkimiselle. Vuonna 1974 hän aloitti tiedeakatemiassa jatko-opinnot Dikovin ohjauksessa. Hän osallistui 1975 Dikovin tutkimusretkelle Wrangelinsaarelle ja paneutui tällöin vakavasti tutkimustyöhön. Saaren etelärannikon paleoeskimoiden asuinpaikka löytyi tuolloin. Hän kirjoitti artikkeleita eskimoihin liittyvästä arkeologiasta ja etnografiasta. Hänen väitöskirjansa, joka käsitteli Pohjois-Tšukotkan ja Wrangelinsaaren muinaista eskimokulttuuria, hyväksyttiin 1991.
Talouden rakennemuutos

Talouden rakennemuutos viittaa yleensä kansantalouden tuotanto- ja työllisyysrakenteissa tapahtuviin muutoksiin. Rakennemuutokset ovat osa normaalia aluetalouden kehitystä ja liiketoiminnan uudistumista.
Esimerkiksi Suomessa toisen maailmansodan jälkeen maataloustuotannon osuus Suomen kaikesta tuotannosta supistui rajusti. Tämän seurauksena syntyi voimakas muuttoliike maaseuduilta kaupunkeihin ja ulkomaille, pääasiassa Ruotsiin. Suomen elinkeinorakenne on muuttunut voimakkaasti viimeisen vuosikymmenen kuluessa ja erityisesti perinteisestä teollisuudesta on hävinnyt kymmeniä tuhansia työpaikkoja. Voimakas rakennemuutos on koetellut viime vuosina myös ICT-toimialaa.
Rakennemuutosten hallinta

Paras keino hallita rakennemuutosta ja suojautua äkillisiä rakennemuutoksia (ÄRM) vastaan on monipuolinen ja uudistuva elinkeinorakenne. Kokonaan uusien kasvualojen edistäminen ja koulutuspolitiikan ajantasaisuus hillitsevät rakennemuutosten vaikutuksia. Jatkuva elinkeinopolitiikan kehittäminen, yritysten näkökulman ymmärtäminen, vanhoista rakenteista irtipäästäminen eli ennakoiva suhtautuminen elinkeinorakenteen ja yhteiskunnan muutokseen nopeuttavat rakennemuutostilanteesta selviämistä. Myös valtiovallan toimissa painopiste on siirtynyt ennakoivaan rakennemuutoksen hallintaan sekä positiivisen rakennemuutoksen (esim. meri- ja autoteollisuus) hoitoon. Elinkeinorakenteen uudistamisen keskiössä on alueilla oleva yritystoiminta ja sen uusiutumisen, kasvun sekä kansainvälistymisen kiihdyttäminen ja tätä kautta syntyvät työpaikat.
Rakennemuutosten hallinta > Ennakoitu rakennemuutos (ERM)

Ennakoidussa rakennemuutoksen hallinnassa korostuvat ennakoinnin hyödyntäminen johtamisessa, alueiden oma varautuminen ja vastuu elinkeinojen kehittäjinä ja uudistajina sekä älykkään erikoistumisen ja kokeilukulttuurin vahvistaminen. Käytössä olevia työllisyys- ja yritysrahoitusinstrumentteja käytetään tapauskohtaisesti yhdistellen.[lähde? ]
Ennakoidun rakennemuutoksen toimilla vauhditetaan alueilla rakennemuutosta, toteutetaan nopeita ja kokeiluluonteisia uusia toimenpiteitä sekä vahvistetaan kykyä sopeutua elinkeinorakenteen muutokseen (resilienssi). Keskeisessä roolissa ovat elinkeinojen ja yritystoiminnan uudistuminen, kasvu ja kansainvälistyminen sekä työllisyyttä ja yritystoimintaa edistävät kokeilut.[lähde? ]
Muutosjoustavuus eli resilienssi tarkoittaa alueen aktiivista uudistamista, joka perustuu oppimiseen ja toimiviin verkostoihin. Muutosjoustavalla alueella on kyky varautua, palautua ja erityisesti uudistua ulkoisesta aluetalouden shokista sekä kyky mobilisoida resurssit muutostilanteessa. Resilienssi on tunnistettu keskeiseksi menestystekijäksi - muutosjoustavat alueet menestyvät. Muutosjoustavuus on osa rakennemuutoksen hallintaa.[lähde? ]
Rakennemuutosten hallinta > Äkillinen rakennemuutos (ÄRM)

Globalisaatio ja tuotantorakenteen muutokset saattavat aiheuttaa äkillisiä ja mittavia uhkia sekä ongelmia alueiden kehitykselle erityisesti silloin, kun jokin yritys vähentää merkittävästi työpaikkoja alueella tai lopettaa tuotantoyksikkönsä kokonaan. Äkillisten rakennemuutosongelmien seurauksia ja vaikutuksia arvioidaan alueen työllisyyden, tuotantotoiminnan ja elinkeinorakenteen kannalta.
Valtioneuvosto voi nimetä alueen tai toimialan äkillisen rakennemuutoksen alueeksi tai toimialaksi. Alueelle tai toimialalle valmistellaan alueen kuntien, elinkeinoelämän, ELY-keskuksen ja maakunnan liiton yhteistyönä äkillisen rakennemuutoksen hoitamiseen tähtäävä kasvusuunnitelma. Suunnitelmaan kirjataan keskeisimmät toimenpide-ehdotukset uusien työpaikkojen luomiseksi ja vanhojen uudistamiseksi sekä muut tilannetta korjaavat toimet eri hallinnonaloilla.
Nimeäminen tehdään tapauskohtaisen harkinnan mukaan hyödyntäen seuraavia kriteereitä:
elinkeinoelämän rakenteet muuttuvat ja uudistuvat äkillisesti,
työpaikkamenetysten kokonaismäärä yrityksessä ja koko tuotantoketjussa/-klusterissa sekä arvio työttömiksi jäävistä on yhteensä useita satoja,
vaikutukset heijastuvat myös laajasti alueen ulkopuolelle/samaan aikaan menetetään työpaikkoja useilla paikkakunnilla,
toteutuvien työpaikkavähennysten vaikutus alueen työllisyys- ja työttömyysasteeseen,
kyseessä on pysyvä muutostilanne (ei huomioida lomautuksia),
alueella on toimijoiden yhdessä laatima, ennakointiin perustuva valmiussuunnitelma kriisitilanteen varalle,
alueella on jatkuvan elinkeinorakenteen kehittämisen tuloksena uudistumispotentiaalia ja siltä pohjalta laadittu kasvusuunnitelma,
lisärahoituksella voidaan arvioida olevan oleellinen merkitys uuden yritystoiminnan ja työpaikkojen luomisessa,
yritys on sitoutunut yhteistyöhön.
Määrärahan myöntämistä äkillisten rakennemuutosalueiden ja -toimialojen tarpeisiin arvioidaan tapauskohtaisesti valtion talousarvion ja lisätalousarvion puitteissa. Alueilla voidaan käyttää äkillisen rakennemuutoksen hankkeisiin myös rakennerahastokauden 2014–2020 tavoitteiden mukaista ohjelmarahoitusta.
Suomessa on vuosien 2007–2016 välillä nimetty 32 aluetta äkillisen rakennemuutoksen alueeksi. Lisäksi meriteollisuus on nimetty äkillisen rakennemuutoksen toimialaksi 2010 – 2012. Vuosille 2013 – 2015 nimettiin kuusi aluetta (Jämsän seutukunta, Keuruun seutukunta, Kauhavan kaupunki, Joensuun seutukunta, Lahden alue sekä Kotkan-Haminan seutukunta) erillisiksi tukialueiksi varuskuntien lakkauttamisen vuoksi. Varuskunnista ei irtisanottu merkittäviä määriä henkilöstöä, mutta henkilövähennys paikkakunnilla oli merkittävä puolustusvoimien henkilöstön siirtyessä muille paikkakunnille.
Jotkin alueet ovat olleet äkillisen rakennemuutoksen alueina useita kertoja tai niiden ohjelma-aikaa on pidennetty. ÄRM-alueiden määrä on laskenut viime vuosina julkisten rakennemuutostoimien painottuessa ennakoiviin toimiin.
Rn

Rn tarkoittaa seuraavia:
Air Horizons, IATA-koodi RN, lentoyhtiö
radon, kemiallinen merkki Rn, alkuaine
rn, Unix-ohjelma uutisryhmien käyttämiseen
kirundi, ISO 639-1 -koodi rn, kieli.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Rn”, voi hakea sivunnimihaulla, laajalla sivunnimihaulla tai tekstihaulla.
Teknologiajohtaja

Teknologiajohtaja, joskus myös teknologiavastaava (CTO, engl. chief technology officer) on yrityksen tutkimuksesta ja tuotekehityksestä vastaava johtoryhmän jäsen, toisin sanoen hän on vastuussa organisaation tarjoamien tuotteiden tai palvelujen ja niiden perustana olevan tekniikan kehittämisestä.
Teknologiajohtajan tehtävälle ei ole standardia määrittelyä, vaan rooli vaihtelee yrityksestä toiseen.
Jyväskylän yliopiston teknologiajohtamisen koulutusohjelmassa opetetaan teknistä osaamista, asiantuntijaryhmien johtamista sekä liiketaloutta.
Aiheesta muualla

The Role of the CTO: Four Models for Success (PDF) (englanniksi)
The Campfire Headphase

| The Campfire Headphase Boards of Canada |
| --- | --- | --- |

Studioalbumin tiedot
 Äänitetty : Hexagon Sun studio, Skotlanti
 Julkaistu: 15. lokakuuta 2005
 Tuottaja(t): Michael Sandison ja Marcus Eoin
 Tyylilaji: IDM
 Kesto: 62.05
 Levy-yhtiö: Warp Records
Boards of Canadan muut julkaisut
| Geogaddi 2002 | The Campfire Headphase 2005 | Trans Canada Highway 206 |
The Campfire Headphase on skotlantilaisen Boards of Canada -yhtyeen kolmas studioalbumi, jonka julkaisi Warp Records lokakuussa 2005. Albumia tehtiin yhtyeensä kolme vuotta, ja se sai ristiriitaisen vastaanoton.
Albumin äänimaailma on huomattavasti orgaanisempi kuin yhtyeen aiemmassa tuotannossa. Levyllä käytetään muun muassa raskaasti käsiteltyjä akustisia kitaroita ja tavanomaisempia kappalerakenteita.
Kappale "Oscar See through Red Eye" julkaistiin Internetissä 5. syyskuuta 2005 Bleep.comissa, joka on Warp Recordsin verkkokauppa. Toinen kappale "Dayvan Cowboy" julkaistiin iTunesin kautta 4. lokakuuta.
Huhtikuussa 2006 "Dayvan Cowboyn" musiikkivideo julkaistiin Warp Recordsin kotisivuilla. Videon ohjasi Melissa Olson.
Kappaleet

"Into the Rainbow Vein" – 0.44
"Chromakey Dreamcoat" – 5.47
"Satellite Anthem Icarus" – 6.04
"Peacock Tail" – 5.24
"Dayvan Cowboy" – 5.00
"A Moment of Clarity" – 0.51
"’84 Pontiac Dream" – 3.49
"Sherbet Head" – 2.41
"Oscar See through Red Eye" – 5.08
"Ataronchronon" – 1.14
"Hey Saturday Sun" – 4.56
"Constants Are Changing" – 1.42
"Slow This Bird Down" – 6.09
"Tears from the Compound Eye" – 4.03
"Farewell Fire" – 8.26
"Macquarie Ridge" – 4.57  (vain Japanissa julkaistussa versiossa)